මේ පුත්තලම ආනමඩුව නගරයේ ඉදිකිරීම් ආරම්භ කර අඩක් නිම කොට අතහැර දමා ඇති රංග ශාලා භූමියයි.ගොඩනැගිල්ලේ වැඩකටයුතු ආරම්භ කර තිබෙන්නේ 2010 වසරේ ඔයාමඩුව දැයට කිරුළ වැඩසටහනට සමගාමීවයි.ඒ සඳහා ඇස්තමේන්තුගත කර තිබූ මුදල රුපියල් ලක්ෂ 500ක්.10 වසරක් ඉක්ම යමින් පැවතියද බලයට පත්වූ කිසිදු ආණ්ඩුවක් මේ ගොඩනැගිල්ලේ ඉදි කිරීම් අවසන් කිරීමට තවමත් පියවර ගෙන නැහැ.කිසිදු බලධාරියෙකුගේ අවධානය යොමු නොවීමෙන් විනාශ මුඛයට යමින් පවතින මෙම ගොඩනැගිල්ලේ අද වනවිට විවිධ අපචාර ක්‍රියා සිදුවන බවටද ගම්වැසියන් චෝදනා කරනවා.ජනතා මුදලින් නඩත්තු වන බලධාරීන් නිසි අවධානයක් යොමු කර මෙම රංගශාලා භූමියේ වැඩ කටයුතු කඩිනමින් අවසන් කර ජනසතු කරන තෙක් තෙක් රතු මිනිත්තුව අවධානයෙන්.